รัฐมนตรีว่าการกระทรวงอุตสาหกรรม เผยมีความพร้อมเข้าร่วมแบน 3 สารอันตราย เพื่อคำนึงถึงประโยชน์ของประชาชนเป็นสิ่งสำคัญ
รัฐมนตรีว่าการกระทรวงอุตสาหกรรม เผยมีความพร้อมเข้าร่วมแบน 3 สารอันตราย เพื่อคำนึงถึงประโยชน์ของประชาชนเป็นสิ่งสำคัญนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยถึงกรณีตามที่มีรายงานข่าวว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ แถลงจุดยืนการยกเลิกการใช้สารเคมีวัตถุอันตรายทางการเกษตร 3 สาร พาราควอต ไกลโฟเซส คอร์ไพริฟอส และจะขอเชิญนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข รวมถึงตนเอง เพื่อหารือและพร้อมแบน 3 สารและแถลงข่าวร่วมกันนั้น รัฐมนตรีว่าการกระทรวงอุตสาหกรรม เปิดเผยว่า ตนเองมีความยินดีอย่างยิ่งที่จะตอบรับ ซึ่งมีความพร้อมทุกที่ ทุกเวลาขอให้นัดมา เพื่อแถลงจุดยืนพร้อมกัน เนื่องจากโดยส่วนตัวต้องการหาทางออกเรื่องนี้อยู่แล้ว เพราะมีผลกระทบด้านสุขภาพและความปลอดภัยของพี่น้องประชาชน แต่ทั้งนี้ก็ต้องพิจารณาบนพื้นฐานทำอย่างไรให้พี่น้องเกษตรกรอยู่ได้ด้วย ซึ่งตลอดเวลาผมก็ได้ทำงานร่วมกันกับทุกฝ่ายอยู่แล้ว โดยตนเองยึดถือประโยชน์และความปลอดภัยของประชาชนเป็นหลัก และต้องมีทางออกที่ทุกคนต้องอยู่ร่วมกันได้